
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 843 


11 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 124672/Ε3/4672/7.5.99 απόφασης 
«Απαγόρευση πώλησης και προμήθειας πετρελαί¬ 
ου και ορισμένων προϊόντων πετρελαίου στην Ομο¬ 
σπονδιακή Δημοκρατία της Γιουγκοσλαβίας, όπως 
αυτή τροποποιήθηκε μετηναριθ. 125505/Ε3/5525/ 


9.12.1999 ομοία. 1 

Τροποποίηση απόφασης υπερωριακής απασχόλησης 
των υπαλλήλωντων Γ ραφείωντων Υπουργού, Υφυ¬ 
πουργού, Γεν. Γραμματέα κ.λπ. του ΥΠΕΠΘ. 2 

Αναπροσαρμογή εξόδων κίνησης εντός έδρας υπαλ¬ 
λήλων των Ασφαλιστικών Οργανισμώνπλην ΙΚΑ .... 3 
Καθιέρωση απασχόλησης κατά τις Κυριακές - Εξαιρέ¬ 
σιμες ημέρες για το μόνιμο και με σύμβαση εργα¬ 
σίας Ιδιωτικού Δικαίου φυλακτικό προσωπικό του 


Υπουργείου Πολιτισμού και του Ταμείου Αρχ/κών 
Πόρων και Απαλλοτριώσεων και το προσωπικό κα¬ 
θαριότητας του ΤΑΠΑ, για το β' εξάμηνο του έτους 


2000. 4 

Καθορισμός αποδοχών του Ειδικού Επιστημονικού 
Προσωπικού, με σύμβαση εργασίας ιδιωτικού δι¬ 
καίου αορίστου χρόνου, της Εθνικής Επιτροπής 

Τηλεπ/νιών και Ταχυδρομείων (Ε.Ε.Τ.Τ.). 5 

Εξόφληση Δηλωτικών στα Τελωνεία που θα συμμετέ¬ 
χουν στο Ολοκληρωμένο Πληροφοριακό Σύστημα 

Τελωνείων (Ο.Π.Σ.Τ.). 6 

Είσπραξη του Φόρου Εισοδήματος Φυσικών Προσώ¬ 
πων στις Δημόσιες Οικονομικές Υπηρεσίες 

(Δ.Ο.Υ.). 7 

Μεταβίβαση δικαιώματος υπογραφής «με εντολή 
Υπουργού» στους Προϊσταμένους των Διευθύνσε¬ 
ων Δευτεροβάθμιας Εκπαίδευσης. 8 

Σύσταση - Συγκρότηση Πρωτοβάθμιου Κοινού Υπηρε¬ 
σιακού Συμβουλίου Ν.Π.Δ.Δ. αρμοδιότητας του 
Υπουργείου Δικαιοσύνης που έχουν την έδρα τους 
στο Νομό Αττικής. 9 


ΑΠΟΦΑΣΕΙ Σ 

Αριθ. 121611/Ε3/1611 (1) 

Τροποποίηση της 124672/Ε3/4672/7.5.99 απόφασης 
«Απαγόρευση πώλησης και προμήθειας πετρελαίου 
και ορισμένων προϊόντων πετρελαίου στην Ομοσπον¬ 
διακή Δημοκρατία της Γ ιουγκοσλαβίας, όπως αυτή 
τροποποιήθηκε με την αριθ. 125505/Ε3/5525/ 
9.12.1999 ομοία. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν. 936/79 «περί τροποποιήσεως και συμπλη- 
ρώσεωςτων περί Εξωτερικού Εμπορίου Διατάξεων». 

1.2. Του Ν. 1558/1985 «Περί Κυβερνήσεως και Κυβερ¬ 
νητικών Οργάνων». 

1.3. Του Π.Δ. 138/93 «Οργανισμόςτου Υπουργείου Εθνι¬ 
κής Οικονομίας». 

2. Τις αποφάσεις: 

2.1. Την 23446/ΔΙΟΕ 471/5.7.1999 κοινή Απόφαση Πρω¬ 
θυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων της Υφυπουργού Εθνικής Οικο¬ 
νομίας» (ΦΕΚ 1373Β75.7.99). 

2.2. Την 58600/Ε3/6186/30.8.95 Απόφαση του Υφυ¬ 
πουργού Εθνικής Οικονομίας «Περί ρυθμίσεως διαδικα¬ 
σιών εξαγωγής - επανεξαγωγής - πώλησης - μεταπώλη¬ 
σης εμπορευμάτων». 

3. Τον 2111/4.10.1999 Κανονισμό της Ε.Ε. (Ε. 114/99). 

4. Τον 2421/16.11.1999 Κανονισμό της Ε.Ε. (Ι_. 294/99). 

5. Τον 303/9.2.2000 Κανονισμό της Ε.Ε. (Ε. 35/2000). 

6. Τον 607/20.3.2000 Κανονισμό της Ε.Ε. (Ε. 73/2000). 

7. Την 1999/604/3.9.1999 κοινή θέση ΚΕΠΠΑ (Ε. 
236/1/99). 

8. Την 1999/691/22.10.1999 κοινή θέση ΚΕΠΠΑ. 

9. Την 124672/Ε3/4672/29.10.99 Απόφαση της Υφυ¬ 
πουργού Εθνικής Οικονομίας «Απαγόρευση πώλησης και 
προμήθειας πετρελαίου και ορισμένων προϊόντων σε ορι¬ 
σμένα τμήματα της Ομοσπονδιακής Δημοκρατίας της Γι- 
ουγκοσλαβίας», όπως αυτή τροποποιήθηκε με την αριθ. 
125505/Ε3/5505/9.12.1999 όμοια. 

10. Το με αριθ. πρωτ. Φ.ΚΥΡ/49/23.3.2000 έγγραφο του 
Υπουργείου Εξωτερικών (Ομάδα Παρακολούθησης Επιβο¬ 
λής Κυρώσεων κατά Ο.Δ.Γ.), με το οποίο μας διαβιβάστηκε 
ο με αριθ. 607/992000 Κανονισμός του Συμβουλίου. 

11. Το γεγονός ότι, από τις διατάξεις της παρούσης 
απόφασης δεν δημιουργείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Η απόφασή μας με αριθ. 124672/Ε3/4672/29.10.1999 
«Απαγόρευση πώλησης και προμήθειας πετρελαίου και 
ορισμένων προϊόντων πετρελαίου σε ορισμένα τμήματα 
της Ομοσπονδιακής Δημοκρατίας της Γιουγκοσλαβίας» 
όπως αυτή τροποποιήθηκε με την αριθ. 125505/Ε3/5505/ 

9.12.1999 ομοία, τροποποιείται ως ακολούθως: 

Α. Μέχρι 28.8.2000 εξαιρούνται από την απαγόρευση 
των εξαγωγών - επανεξαγωγών - μεταφορτώσεων και 
ΤΒΑΝ5ΙΤ διελεύσεων πετρελαίου και των προϊόντων πε¬ 
τρελαίου προς την ομοσπονδιακή Δημοκρατία της Γιου- 
γκοσλαβίας. 

1. Οι εξαγωγές, επανεξαγωγές, μεταφορτώσεις και 
ΤΒΑΝ3ΙΤ διελεύσεις πετρελαίου και των προϊόντων πε¬ 
τρελαίου, που αφορούν τον εφοδιασμό οποιουδήποτε 
πολιτικού αεροσκάφους εντός της Ε.Ε., το οποίο χρησι¬ 
μοποιείται για πτήσεις μεταξύ των εδαφών της Ε.Ε. και 
της ομοσπονδιακής Δημοκρατίας της Γιουγκοσλαβίας, 
και οι οποίες είναι αναγκαίες για την καλή λειτουργία του 
αεροσκάφους. 

2. Οι εξαγωγές, επανεξαγωγές, μεταφορτώσεις και 
ΤΒΑΝ5ΙΤ διελεύσεις πετρελαίου και των προϊόντων πε¬ 
τρελαίου από πρόσωπα ή φορείς που βρίσκονται σε κρά¬ 
τος μη μέλος της Κοινότητας εκτός της Ομοσπονδιακής 
Δημοκρατίας της Γιουγκοσλαβίας, τα οποία έχουν κατα- 
χωρηθεί ή συσταθεί δυνάμει της νομοθεσίας ενός κρά¬ 
τους μέλους, όσον αφορά πωλήσεις, προμήθειες ή εξα¬ 
γωγές που σχετίζονται αμέσως και απευθείας με πτήσεις 
με πολιτικό αεροσκάφος μεταξύ των κρατών αυτών και 
της Ομοσπονδιακής Δημοκρατίας της Γ ιουγκοσλαβίας. 

3. Οι πωλήσεις, προμήθειες ή εξαγωγές οι οποίες πραγ¬ 
ματοποιούνται σύμφωνα με τα παραπάνω, ανακοινώνο¬ 
νται στις αρμόδιες αρχές του κράτους μέλους (Υπουρ¬ 
γείο Εξωτερικών και Υπουργείο Εθνικής Οικονομίας) για 
ενημέρωση της Επιτροπής, σε μηνιαία βάση και μέσα σε 
δέκα (10) ημέρες από τη λήξη του μήνα τον οποίο αφορά 
η ανακοίνωση. 

4. Οι εξαιρέσεις από την απαγόρευση των εξαγωγών, 
επανεξαγωγών, μεταφορτώσεων και ΤΒΑΝ5ΙΤ διελεύσε¬ 
ων πετρελαίου και των προϊόντων πετρελαίου προς την 
Ομοσπονδιακή Δημοκρατία της Γ ιουγκοσλαβίας, οι οποί¬ 
ες προβλέπονται από την αριθ. 124672/Ε3/4672/29.10.99 
εξακολουθούν να ισχύουν. 

Β. Η με αριθ. 125505/Ε3/5505/9.12.1999 απόφασή μας, 
η οποία τροποποίησε την με αριθ. 124672/Ε3/4672/ 

7.5.1999 ομοία αντικαθίσταται ως ακολούθως: 

1.4. Πρόκειται να χρησιμοποιηθούν από τους Δήμους 
Νίε. Πιρότ, Κραγκούγεβατς, Κράλιεβο, Νόβι - Σαντ, Σό- 
μπορ και Σουμπότιτσα της Δημοκρατίας της Σερβίας, στα 
πλαίσια του προγράμματος της Ε.Ε. «Ενέργεια για τη Δη¬ 
μοκρατία». 

Έως ότου δημοσιευθούν στην Επίσημη Εφημερίδα της 
Ε.Ε. οι διαδικασίες και μηχανισμοί, για τη χορήγηση της 
σχετικής άδειας θα ακολουθείται η διαδικασία της παρα¬ 
γράφου (2.2) της με αριθ. 124672/Ε3/4672/29.10.1999 
απόφασης (υποβολή εκ των προτέρων δήλωσης τελικού 
προορισμού, Παραρτήματος IV). 


Κατά τα λοιπά ισχύει ως έχει η αριθ. 124672/Ε3/4672/ 

29.10.1999 απόφαση. 

Γ. Η με αριθ. 125505/Ε3/5505/9.12.1999 απόφασή μας 
καταργείται. 

Δ. Η παρούσα ισχύει από της υπογραφής της και να δη- 
μοσιευθεί στην Εφημερίδα της Κυβερνήσεως. 

Αθήνα, 12 Ιουνίου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 
-♦- 

Αριθ. 2/45824/0022 (2) 

Τροποποίηση απόφασης υπερωριακής απασχόλησης 
των υπαλλήλων των Γ ραφείων των Υπουργού, Υφυ¬ 
πουργού, Γ εν. Γ ραμματέα κ.λπ. του ΥΠΕΠΘ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 2470/97 «Περί μισθολογίου Δημοσίων υπαλλή¬ 
λων» όπως τροποποιήθηκε με το άρθρο 15του Ν. 2592/98. 

2. Την αριθ. 2090440/12741/0022/23.2.97 εγκύκλιο του 
Υπουργείου Οικονομικών «Περί καθιέρωσης υπερωρια- 
κής, νυκτερινής και εξαιρέσιμων ημερών εργασίας» κ.λ.π. 

3. Το Ν. 1558/85 «Κυβέρνηση και Κυβερνητικά Όργα¬ 
να». 

4. Την ανάγκη καθιέρωσης υπερωριακής εργασίας γρα¬ 
φείων Υπουργού, Υφυπουργού, Γεν. Γραμματέα, Ειδ. 
Γ ραμματέα του Υπουργείου Εθνικής Παιδείας και Θρη¬ 
σκευμάτων, καθώς και οδηγώντων πολιτικών γραφείων. 

5. Το γεγονός ότι με την παρούσα απόφαση προκαλεί- 
ται επί πλέον δαπάνη ποσού δρχ. 3.502.800 επί πλέον του 
ποσού που έχει εγκριθεί με την απόφαση με αριθ. πρωτ. 
2/5171/0022/31.1.2000, και θα βαρύνει τις πιστώσεις του 
Φ. 19-110 και ΚΑΕ 0511 1.408.320 και 0512 2.094.480 δρχ. 
του ΥΠΕΠΘ. 

6. Την αριθμ. 2/74260/0004/15.10.99 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών, Πε¬ 
ριβάλλοντος Χωροταξίας και Δημ. Έργων, Εθνικής Παι¬ 
δείας και Θρησκευμάτων, Εμπορικής Ναυτιλίας, Δημό¬ 
σιας Τάξεως και Υφυπουργού Οικονομικών «περί μεταβι- 
βάσεως εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

7. Την αριθμ. πρωτ.2/5171/0022/31.1.2000 κοινή από¬ 
φαση των Γενικών Γραμματέων Υπ. Οικονομικών και 
ΥΠΕΠΘ, περί υπερωριακής αποζημίωσης στους υπαλλή¬ 
λους κ.λπ. των Γραφείων των Υπουργού, Υφυπουργού, 
Γ εν. Γ ραμματέα κ.λπ. του ΥΠΕΠΘ, αποφασίζουμε: 

Τροποποιούμε την αριθμ. πρωτ.2/5171 /0022/31.1.2000 
κοινή απόφαση των Γ εν. Γ ραμματέων Υπουργ. Οικονομι¬ 
κών και ΥΠ.Ε.Π.Θ. για την καθιέρωση υπερωριακής νυ¬ 
κτερινής και εξαιρέσιμων ημερών εργασίας για τους 
υπαλλήλους που υπηρετούν στα πολιτικά γραφεία των 
Υπουργού, Υφυπουργού, Γεν.Γραμματέα κ.λ.π. του 
ΥΠΕΠΘ και εγκρίνουμε επί πλέον για το γραφείο του Γε¬ 
νικού Γ ραμματέα του ΥΠΕΠΘ, τον αριθμό των υπηρετού- 
ντων ως εξής: 

Μία (1) επί πλέον θέση για Ειδικό Συνεργάτη και 

Δύο (2) επί πλέον θέσεις για υπαλλήλους με διάθεση και 
για τις ώρες που αναγράφονται στην αρχική απόφαση για 

απογευμαντινή, νυκτερινή και εξαιρέσιμων ημερών υπε- 
ρωριακή εργασία από 14.4.2000 έως 31.12.2000. 

Κατά τα λοιπά ισχύει ως έχει η αριθ. πρωτ. 
2/5171 /0022/31.1.2000 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής Παιδείας 
Υπουργείου Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-♦- 

Αριθ. 2/41633/0022 ( 3 ) 

Αναπροσαρμογή εξόδων κίνησης εντός έδρας υπαλλή¬ 
λων των Ασφαλιστικών Οργανισμών πλην ΙΚΑ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 7 του Ν. 2008/92 (16 
Α’) και του άρθρου 14του Ν. 2079/92 (142 Α’). 

2. Τις διατάξειςτου άρθρου 10 παρ. 1 του Ν. 2470/97 (40 
Α’). 

3. Τις διατάξειςτου άρθρου 5παρ. 3του Ν. 2685/99 (35 Α’). 

4. Τις διατάξειςτου άρθρου 27του Ν. 2081/92. 

5. Τις διατάξειςτου άρθρου 40 του Ν. 849/78 (ΦΕΚ232 
Α) όπως συμπληρώθηκε με τις όμοιες του άρθρου 8 του 
Ν. 2129/93 (ΦΕΚ57Α). 

6. Την οικ. 80027/4.5.2000 (ΦΕΚ 610 Β’) απόφαση ανά¬ 
θεσης αρμοδιοτήτων στους Υφυπουργούς Εργασίας και 
Κοιν.Ασφαλίσεων. 

7. Την αριθμ. 1039386/441/Α0006Α/21.4.2000 (571 Β') 
απόφαση ανάθεσης αρμοδιοτήτων στους Υφυπουργούς 
Οικονομικών. 

8. Το γεγονός ότι από τις διατάξεις της απόφασης αυ¬ 
τής, προκαλείται επιπλέον οικονομική επιβάρυνση σε βά¬ 
ρος των Ασφαλιστικών Ταμείων, η οποία ανέρχεται ετη- 
σίως στο ποσό των 20.600.000 δρχ. περίπου, η δαπάνη δε 
θα καλυφθεί από τις σχετικές πιστώσεις που θα εγγρά- 
φονται στους οικείους προϋπολογισμούς κάθε έτους, 
αποφασίζουμε: 

1. Αναπροσαρμόζουμε το ποσό των εξόδων κίνησης 
που καταβάλλεται στους υπαλλήλους των Ασφαλιστι¬ 
κών Οργανισμών, πλην ΙΚΑ, αρμοδιότητος Υπουργείου 
Εργασίας και Κοινωνικών Ασφαλίσεων, που απασχολού¬ 
νται σε εξωτερική υπηρεσία είσπραξης και ελέγχου εσό¬ 
δων και στους υπαλλήλους Επιθεώρησης των μονάδων 
των Οργανισμών αυτών που μετακινούνται για εκτέλεση 
υπηρεσίας, από 20.000 σε 31.000 δρχ. το μήνα από 
1 . 1 . 2000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 


Αριθ. 2/43279/0022 (4) 

Καθιέρωση απασχόλησης κατά τις Κυριακές - Εξαιρέσι¬ 
μες ημέρες για το μόνιμο και με σύμβαση εργασίας 
Ιδιωτικού Δικαίου φυλακτικό προσωπικό του Υπουρ¬ 
γείου Πολιτισμού και του Ταμείου Αρχ/κών Πόρων και 
Απαλλοτριώσεων και το προσωπικό καθαριότητας του 
ΤΑΠΑ, για το β' εξάμηνο του έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 9 του Ν. 736/77 «Περί Οργανισμού του 
Ταμείου Αρχαιολογικών Πόρων και Απαλλοτριώσεων» 
(ΦΕΚ316/Α/15.10.77). 

β) Του Π.Δ. 941/77 «Περί Οργανισμού του Υπουργείου 
Πολιτισμού». 

γ) Του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

δ) Του άρθρου 15 του Ν. 2592/98 (ΦΕΚ57/Α/98), «Ανα¬ 
προσαρμογή συντάξεωνπολιτικώνσυνταξιούχωντου Δη¬ 
μοσίου .κ.λ.π.», δια του οποίου αντικαθίσταται οι δια¬ 

τάξεις του άρθρου 18 του Ν. 2470/97, που αφορούν στην 
υπερωριακή εργασία. 

2. Την κοινή υπουργική απόφαση ΥΠΠΟ/ΓΝΟΣ/24581/ 
31.5.89 «Ρύθμιση θεμάτων του Υπουργείου Πολιτισμού», 
η οποία κυρώθηκε με το Ν. 1881/90 και συμπληρώθηκε 
από τις διατάξεις του άρθρου 7 παράγρ. 8 εδάφιο γ- δδ 
του Ν. 2557/97 «Θεσμοί, μέτρα και δράσεις Πολιτιστικής 
ανάπτυξης». 

3. Την αριθμ. 2/80345/004/8.11.99 κοινή απόφαση «Με¬ 
ταβίβαση εξουσίας υπογραφής» σύμφωνα με το άρθρο 7 
παρ. 1 του Ν. 1943/91». 

4. Το γεγονός ότι: α) Το φυλακτικό προσωπικό και το 
προσωπικό καθαριότητας του ΥΠΠΟ και του ΤΑΠΑ, προ¬ 
σφέρει την εργασία του σε 24ωρη βάση και σε όλες σχε¬ 
δόν τις εξαιρέσιμες ημέρες και αργίες, λόγω της σπου- 
δαιότητας των φυλασσόμενων θησαυρών, το πλήθος των 
φυλασσομένων χώρων και της έκτασης που καταλαμβά¬ 
νουν οι Αρχαιολογικοί χώροι, β) η πλειοψηφίατου φυλα- 
κτικού προσωπικού του ΥΠΠΟ και του ΤΑΠΑ, απασχολεί¬ 
ται σε υπαίθριους Αρχαιολογικούς Χώρους, γ) η φύλαξη 
και προστασία των Μουσείων, Αρχαιολογικών Χώρων, 
Μνημείων και Συλλογών διεξάγεται επί 24ωρου βάσεως, 
προς ελαχιστοποίηση των κινδύνων για κλοπές, διαρρή¬ 
ξεις, λαθρανασκαφές και φθορές των φυλασσόμενων χώ¬ 
ρων, δ) το προσωπικό καθαριότητας προσφέρει την ερ¬ 
γασία του στους παραπάνω χώρους, όλες τις ημέρες του 
μήνα. 

5. Την επιτακτική ανάγκη καλής λειτουργίας, φύλαξης 
προστασίας και ασφάλειας των Μουσείων και Αρχαιολο¬ 
γικών Χώρων. 

6. Το γεγονός ότι από την εφαρμογή της παρούσας 
προκαλείται δαπάνη συνολικού ύψους 1.100.000.000 
δρχ. περίπου για το έτος 2000 που θα καλυφθεί: α) ως 
προς το μόνιμο και αορίστου χρόνου προσωπικό από τις 
πιστώσεις του Προϋπολογισμού του ΤΑΠΑ (ΚΑΕ 0263α 
και 0263β) β)ως προς το ωρομίσθιο προσωπικό, η σχετική 
δαπάνη (το ύψος της οποίας δεν μπορεί να προσδιορι- 

σθεί), θα καλυφθεί από τις πιστώσεις των Αριθμολαχείων, 
τις πιστώσεις του ΤΑΠΑ ή άλλες νόμιμες πηγές. 

7. Την αριθμ. 2/2091/0022/31.1.2000 κοινή απόφαση 
των Γενικών Γραμματέων των Υπουργείων Οικονομικών 
και Πολιτισμού με την οποία εγκρίθηκε απασχόληση κατά 
τις Κυριακές και εξαιρέσιμες ημέρες για το μόνιμο και αο¬ 
ρίστου χρόνου φυλακτικό προσωπικό του ΥΠΠΟ και του 
ΤΑΠΑ για το α’ εξάμηνο έτους 2000 (ΦΕΚ241/Β/1.3.2000), 
αποφασίζουμε: 

1. Εγκρίνουμε, για το β' εξάμηνο του έτους 2000, την 
απασχόληση με αμοιβή, μέχρι διακόσιες είκοσι πέντε 
(225) ώρες συνολικά κατά τις Κυριακές- εξαιρέσιμες 
ημέρες για δύο χιλιάδες εβδομήντα έξι (2.076) υπαλ¬ 
λήλους του Υπουργείου Πολιτισμού και του Ταμείου 
Αρχαιολογικών Πόρων και Απαλλοτριώσεων, των Κλά¬ 
δων ΔΕ22 Φύλαξης - Πληροφόρησης, ΔΕ23 Νυκτοφυ¬ 
λάκων, ΥΕ2 Αρχιφυλάκων - Φυλάκων και ΥΕ3 Νυκτοφυ¬ 
λάκων του Υπουργείου Πολιτισμού, των Κλάδων ΔΕ15 
Προσωπικού Ασφαλείας, ΔΕ 17 Φυλάκων, ΥΕ2 Φυλά¬ 
κων, ΥΕ3 Νυκτοφυλάκων και ΥΕ4 Καθαριστριών του 
Ταμείου Αρχαιολογικών Πόρων και Απαλλοτριώσεων, 
καθώς επίσης και των ειδικοτήτων Ημερήσιου Φύλακα 
και Νυχτοφύλακα με σύμβαση εργασίας Ιδιωτικού Δι¬ 
καίου του Υπουργείου Πολιτισμού και του Ταμείου Αρ¬ 
χαιολογικών Πόρων και Απαλλοτριώσεων, και της ειδι¬ 
κότητας Καθαριστή-Καθαρίστριας με σύμβαση εργα¬ 
σίας Ιδιωτικού Δικαίου του Ταμείου Αρχαιολογικών 
Πόρων και Απαλλοτριώσεων, που υπηρετεί ή πρόκειται 
να προσληφθεί στην Κεντρική Υπηρεσία, στις Περιφε¬ 
ρειακές και Ειδικές Περιφερειακές Υπηρεσίες του 
ΥΠΠΟ. 

2. Η προκαλούμενη δαπάνη συνολικού ύψους 
1.100.000.000 δρχ. περίπου για το έτος 2000 και θα καλυ¬ 
φθεί α) ως προς το μόνιμο και αορίστου χρόνου προσω¬ 
πικό από τις πιστώσεις του Προϋπολογισμού του ΤΑΠΑ 
(ΚΑΕ 0263α και 0263β, β) ως προς το ωρομίσθιο προσω¬ 
πικό, η σχετική δαπάνη (το ύψος της οποίας δεν μπορεί να 
προσδιοριστεί) θα καλυφθεί από τις πιστώσεις των Αριθ- 
μολαχείων, τις πιστώσεις του ΤΑΠΑ ή άλλες νόμιμες πη¬ 
γές. 

3. Η εγκρινόμενη, με την παρούσα, εργασία, παρέχεται 
πέραν του υποχρεωτικού κατά μήνα ωραρίου εργασίας, 
σύμφωνα με τις διατάξεις της κοινής απόφασης των 
Υπουργών Οικονομικών και Πολιτισμού 24581/31.5.89, η 
οποία κυρώθηκε με το άρθρο 11 του Ν. 1881/90 (ΦΕΚ 
42/Α/23.4.90). 

4. Η αποζημίωση των υπαλλήλων θα καταβάλλεται σύμ¬ 
φωνα με τις ισχύουσες γενικές και ειδικές διατάξεις Νό¬ 
μων, Προεδρικών Διαταγμάτων, Υπουργικών Αποφάσεων 
και Συλλογικών Συμβάσεων Εργασίας. 

5. Η παρούσα απόφαση, που ισχύει από 1.7.2000 μέχρι 
και 31.12.2000, να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουνίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπουργείου Πολιτισμού 

I. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 


Αριθ. 2/46453/0022 ( 5 ) 

Καθορισμός αποδοχών του Ειδικού Επιστημονικού Προ¬ 
σωπικού, με σύμβαση εργασίας ιδιωτικού δικαίου αο¬ 
ρίστου χρόνου, της Εθνικής Επιτροπής Τηλεπ/νιών και 
Ταχυδρομείων (Ε.Ε.Τ.Τ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 παράγραφος 3 του Ν. 
2246/94 (Α’ 172) «Οργάνωση και λειτουργία τουτομέαΤη- 
λεπικοινωνιών». 

2. Τις διατάξεις του άρθρου 5 παράγραφος 3 και 4 του 
Ν. 2366/95 (Α’ 256) «Ρύθμιση θεμάτων Οργανισμών και 
Υπηρεσιών του Υπουργείου Μεταφορών και Επικοινω¬ 
νιών και άλλες διατάξεις». 

3. Τις διατάξεις του άρθρου 7 του Ν. 2668/98 (Α’ 282) 
«Οργάνωση του τομέα παροχής ταχυδρομικών υπηρε¬ 
σιών και άλλες διατάξεις». 

4. Τις διατάξεις του άρθρου 25 παράγραφος 2 του Ν. 
1943/91 (Α’ 50) «Εκσυγχρονισμός της οργάνωσης και λει¬ 
τουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις». 

5. Τις διατάξεις του άρθρου 29Α του Ν. 1558/85 (Α’ 137) 
«Κυβέρνηση και Κυβερνητικά όργανα», όπως προστέθη¬ 
κε με το άρθρο 27 του Ν. 2081 /92 (Α’ 154) και τροποποιή¬ 
θηκε με το άρθρο 1 παράγραφος 2 ατού Ν. 2469/97 (Α’ 
38.) 

6. Την αριθμ. 15851/7601/24.4.2000 απόφαση του Πρω¬ 
θυπουργού και Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών (ΦΕΚ 592/Β/4.5.2000). 

7. Την αριθμ. 1039386/441Α/0006/21.4.2000 απόφαση 
του Πρωθυπουργού και του Υπουργού Οικονομικών για 
ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 571/Β/ 
21.4.2000). 

8. Το γεγονός ότι από τους επιλεγέντες για κάλυψη των 
θέσεων Ειδικού Επιστημονικού Προσωπικού της Ε.Ε.Τ.Τ. 
βάσει της αριθμ. 7/1998 προκήρυξης του ΑΣΕΠ (τεύχος 
προκηρύξεων ΑΣΕΠ 72/2.10.98) ποσοστό 60% αποποιή¬ 
θηκε την πρόσληψη. 

9. Την ανάγκη προσέλκυσης υψηλής στάθμης επιστη¬ 
μονικού προσωπικού, αύξησης της αποδοτικότητας των 
υπαλλήλων αυτών, ενίσχυσης της προσαρμογής τους 
στις νέες τεχνολογίες και απαιτήσεις καθώς και αντιμε¬ 
τώπισης της πρόσθετης αυτών εργασίας λόγω αυξημέ¬ 
νων υπηρεσιακών αναγκών της Ε.Ε.Τ.Τ. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη δραχμών 30.485.000 για το έτος 
2000, δραχμών 70.890.000, για το έτος 2001, δραχμών 
91.850.000, για το έτος 2002, δραχμών 100.840.000 για 
το έτος 2003, δραχμών 104.320.000 για το έτος 2004 η 
οποία θα βαρύνει τους αντίστοιχους προϋπολογισμούς 
της Εθνικής Επιτροπής Τηλεπικοινωνιών και Ταχυδρομεί- 
ων(Ε.Ε.Τ.Τ,). 

11. Το αριθμ. 19146/Φ. 500/3.5.2000 έγγραφο της 
Ε.Ε.Τ.Τ., αποφασίζουμε: 

1. Καθορίζουμε τις μηνιαίες αποδοχές του προβλεπο- 
μένου, από τις διατάξεις του στοιχείου Δ της παραγρά- 

φου 3 του άρθρου δεύτερου του Ν. 2246/94 όπως αυτό 
αντικαταστάθηκε με την παράγραφο 3 του άρθρου 5 του 
Ν. 2366/95 και την παράγραφο 3 του άρθρου 7 του Ν. 
2668/98, ειδικού επιστημονικού προσωπικού, με σύμβα¬ 
ση εργασίας ιδιωτικού δικαίου αορίστου χρόνου, που 
υπηρετεί στην Εθνική Επιτροπή Τηλεπικοινωνιών και Τα¬ 
χυδρομείων (Ε.Ε.Τ.Τ.), στο ποσό των τετρακοσίων χιλιά¬ 
δων (400.000)δραχμών. 

2. Επίσης χορηγούνται τα κατωτέρω επιδόματα: 

α. Επίδομα χρόνου υπηρεσίας, επίδομα μεταπτυχιακών 
σπουδών, επίδομα εορτών και αδείας και οικογενειακή 
παροχή, σύμφωνα με τα οριζόμενα στον Ν. 2470/1997 
(40Α), όπως κάθε φορά ισχύει και 

β) Επίδομα προσέλκυσης και απόδοσης: Καθορίζεται 
κατά περίπτωση με απόφαση της ΕΕΤΤ και το ύψος του 
ανέρχεται, για μεντους μη κατέχοντες θέση ευθύνης έως 
το 50% των τακτικών αποδοχών εκάστου υπαλλήλου, για 
δε τους κατέχοντες θέση ευθύνης έως το 90% των τακτι¬ 
κών αποδοχών εκάστου υπαλλήλου. 

Ειδικότερα: 

— Το επίδομα προσέλκυσης και απόδοσης δεν εμπίπτει 
στην έννοια των αποδοχών και χορηγείται σε 12μηνη βάση. 

— Η καταβολή του επιδόματος προσέλκυσης και από¬ 
δοσης καταβάλλεται με την πάροδο τριμήνου από την 
ημέρα της πρόσληψης του υπαλλήλου στην Ε.Ε.Τ.Τ. 

— Κριτήρια για τη χορήγηση του ανωτέρω επιδόματος 
προσέλκυσης και απόδοσης είναι η ποιοτική και ποσοτική 
απόδοση του υπαλλήλου, καθώς και ο βαθμός του ενδια¬ 
φέροντος του για την ταχύτερη και αποτελεσματικότερη 
εξυπηρέτηση των πολιτών. 

— Σε περίπτωση που δεν πληρούνται οιτεθείσες προϋ¬ 
ποθέσεις, γίνεται κατ’ αρχήν περιορισμός του επιδόμα¬ 
τος προσέλκυσης και απόδοσης στο μισό επί δίμηνο και 
εφ’ όσον οι λόγοι περικοπής του κινήτρου εξακολουθούν 
να υφίστανται και μετά την παρέλευση διμήνου, διακό¬ 
πτεται η καταβολή του. Σε όλες αυτές τις περιπτώσεις 
αποφαίνεται με απόφαση της η Ολομέλεια της Ε.Ε.Τ.Τ. 

γ) Οι κατά τα ανωτέρω μηνιαίες αποδοχές προσαυξά¬ 
νονται σύμφωνα με την εκάστοτε εισοδηματική πολιτική. 

3. Για τον προσδιορισμό του επιδόματος χρόνου υπη¬ 
ρεσίας προσμετράται και ο χρόνος κάθε προηγούμενης 
απασχόλησης του υπαλλήλου σύμφωνα με βεβαίωση του 
οικείου ασφαλιστικού φορέα. 

4. Η με αριθμ. 2/26492/0022/3.5.99 απόφαση των 
Υπουργών Οικονομικών και Μεταφορών και Επικοινωνιών 
(ΦΕΚ 880/Β/24.5.99) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΔΡΥΣ ΑΛ. ΒΟΥΛΓΑΡΗΣ 

-♦- 

Αριθ. Τ.3287/173/Α0019 ( 6 ) 

Εξόφληση Δηλωτικών στα Τελωνεία που θα συμμετέχουν 
στο Ολοκληρωμένο Πληροφοριακό Σύστημα Τελωνεί¬ 
ων (Ο.Π.Σ.Τ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθ. Α. 175/15.3.1933 Α.Υ.Ο (ΦΕΚ 25/Β/21.3.33) 


« Κανονισμός της εσωτερικής υπηρεσίας της Διευθύνσε- 
ως Τελών. Ελέγχου» με την οποία ορίζεται ότι τα δηλωτι¬ 
κά εξοφλούνται με την προσάρτηση των στελεχών των 
κατατιθεμένων παραστατικών. 

2. Την αριθ. Α.4131/64/28.8.61 ΑΥΟ - ΕΔΥΟ 102/61 (ΦΕΚ 
309/Β/9.9.61) με την οποία τροποποιείται και συμπληρώ¬ 
νεται η ανωτέρω ΔΥΟ. 

3. Την αριθ. Τ. 3869/1214/12/1087 ΔΥΟ σχετικά με οδη¬ 
γίες εφαρμογής του ΕΔΕ. 

4. Τη θέση σε λειτουργία του Ολοκληρωμένου Πληρο¬ 
φοριακού Συστήματος Τελωνείων (Ο.Π.Σ.Τ.). 

5. Την αριθ. 1039386/441 /Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών « περί ανάθεσης αρμοδιοτήτων στον Υφυπουργό Οι¬ 
κονομικών» (ΦΕΚ 571/Β/21.4.2000). 

6. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Στα Τελωνεία που θα συμμετέχουν στο Ο.Π.Σ.Τ., η εξό¬ 
φληση των σχετικών δηλωτικών εισαγωγής θα πραγμα- 
τοποείται όχι με την προσάρτηση των αντιτύπων των σχε¬ 
τικών παραστατικών αλλά με μηχανογραφική κατάσταση 
των πιστουμένων παραστατικών εγγράφων με βάση τα 
στοιχεία της θέσης 40. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 1054601/3432/016 ΠΟΑ: 1195 ( 7 ) 

Είσπραξη του Φόρου Εισοδήματος Φυσικών Προσώπων 
στις Δημόσιες Οικονομικές Υπηρεσίες (Δ.Ο.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2362/1995 (ΦΕΚ 247/95 τ.Α) «Πε¬ 
ρί Δημοσίου Λογιστικού». 

2. Τις διατάξεις του Ν.Δ. 356/74 (ΦΕΚ 90 τ.Α) «Περί Κώ- 
δικος Εισπράξεων Δημοσίων Εσόδων». 

3. Τις διατάξεις του Π.Δ. 16/89 (ΦΕΚδτ.Α) «Κανονισμός 
Λειτουργίας Δημοσίων Οικονομικών Υπηρεσιών (Δ.Ο.Υ.) 
και λοιπά». 

4. Τις διατάξεις της απόφασης 1038540/3148/0016/ 
4.4.97 (ΦΕΚ 299/97τ.Β). 

5. Την υπ’ αριθμ. 1039386/006Α/21.4.2000 (ΦΕΚ 571 Β), 
κοινή απόφαση του Πρωθυπουργού και του Υπουργού 
Οικονομικών, με την οποία χορηγούνται αρμοδιότητες 
στους Υφυπουργούς Οικονομικών. 

6. Την ανάγκη βελτίωσης των διαδικασιών είσπραξης 
του Φόρου Εισοδήματος Φυσικών Προσώπων. 

7. Το γεγονός ότι η παρούσα απόφαση δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

Οι Δ.Ο.Υ. κατά την είσπραξη του φόρου εισοδήματος 
Φ.Π. τρέχοντος έτους, στις περιπτώσεις που ο φορολο¬ 
γούμενος δεν έλαβε ή έχασε το προεκδιδόμενο μηχανο¬ 
γραφικό αποδεικτικό είσπραξης, επιθυμεί να πληρώσει 
διαφορετικό από το αναγραφόμενο ποσό ή να εξοφλήσει 
τίτλο πληρωμής εκδίδουν: 

Α. ΟΙ Δ.Ο.Υ. ΤΑΧΙ5 

1. Διπλότυπα τύπου Α μέσω συστήματος όταν ο φορο¬ 
λογούμενος έχει υποβάλει δήλωση στη Δ.Ο.Υ. τους. 

2. Γραμμάτια συμψηφισμού και επιλογή «βεβαιωμένα» 
όταν ο φορολογούμενος υποβάλει δήλωση σε άλλη 
Δ.Ο.Υ. ΤΑΧΙ3. 

3. Χρηματικό γραμμάτιο όταν ο φορολογούμενος υπο¬ 
βάλει δήλωση σε χειρόγραφη Δ.Ο.Υ. Στο χρηματικό 
γραμμάτιο πρέπει να συμπληρώνεται απαραιτήτως ο 
Α.Φ.Μ., το είδος φόρου, το οικονομικό έτος, ο αριθμός ει¬ 
δοποίησης, ο αριθμός X. Κ. και η δόση που πληρώνεται και 
να αποστέλλεται στην Δ.Ο.Υ. παραλαβής το ταχύτερο δυ¬ 
νατό. 

Η Δ.Ο.Υ. παραλαβής εξοφλεί το χρηματικό γραμμάτιο 
με χειρόγραφο μηχανογραφικό αποδεικτικό είσπραξης 
και το αποστέλλει στη Γ.Γ.Π.Σ. για πίστωση. 

Β. ΟΙ ΧΕΙΡΟΓΡΑΦΕΣ Δ.Ο.Υ. (ΕΚΤΟΣ ΤΑΧΙ3) 

1. Χειρόγραφα μηχανογραφικά αποδεικτικά είσπραξης 
όταν ο φορολογούμενος υποβάλει δήλωση στη Δ.Ο.Υ. 
τους. 

2. Χειρόγραφα μηχανογραφικά αποδεικτικά είσπραξης 
όταν ο φορολογούμενος υποβάλλει δήλωση σε άλλη χει¬ 
ρόγραφη Δ.Ο.Υ. 

3. Γραμμάτια συμψηφισμού όταν ο φορολογούμενος 
υποβάλει δήλωση σε Δ.Ο.Υ. ΤΑΧΙ3. Στα γραμμάτια συμ¬ 
ψηφισμού πρέπει να συμπληρώνεται απαραιτήτως το 
ονοματεπώνυμο και ο Α.Φ.Μ. του φορολογούμενου, ο 
αριθμός χρηματικού καταλόγου, το είδος φόρου, το οικο¬ 
νομικό έτος καθώς επίσης και η δόση που καταβάλλεται 
και να αποστέλλεται στη Δ.Ο.Υ. παραλαβής το ταχύτερο 
δυνατόν. Η Δ.Ο.Υ. παραλαβής πιστώνει το γραμμάτιο με 
τις γνωστές διαδικασίες άμεσα με την παραλαβή. 

Με εγκυκλίους που θα αποστέλλονται από Γ.Γ.Π.Σ. θα 
καθορίζονται ποιες Δ.Ο.Υ. εντάσσονται στην Α ή την Β κα¬ 
τηγορία αντίστοιχα. 

Η παρούσα απόφαση που ισχύει από 1 Ιουνίου 2000 να 
δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. Α2/746 (3) 

Μεταβίβαση δικαιώματος υπογραφής «με εντολή Υπουρ¬ 
γού» στους Προϊσταμένους των Διευθύνσεων Δευτε¬ 
ροβάθμιας Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1 του Ν. 476/76 (ΦΕΚ 308 Α’) «Περί Εκ¬ 
κλησιαστικής Εκπαίδευσης». 

β) Του άρθρου 69του Ν. 1566/85 (ΦΕΚ 167 Α’) «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις». 

γ) Του άρθρου Μπαρ. 29του Ν. 2817/2000 «Εκπαίδευ¬ 
ση των ατόμων με ειδικές εκπαιδευτικές ανάγκες και άλ¬ 
λες διατάξεις» (ΦΕΚ78 Α’). 

δ) Του άρθρου 20του Ν. 2362/1995 «ΠερίΔημοσίου Λο¬ 
γιστικού, Ελέγχου των δαπανών του Κράτους και άλλες 
διατάξεις» (ΦΕΚ247 Α’). 

ε) Του άρθρου 29Ατου Ν. 1558/85 και του άρθρου 27 
του Ν. 2081/92 (ΦΕΚ 154Α’), όπωςαντικαταστάθηκεμετο 
άρθρο 1 παρ. 2 του Ν. 2469/97 (ΦΕΚ 28 Α’). 


στ) Του άρθρου 21 του Ν. 2190/94 (ΦΕΚ 28 Α’) όπως 
τροποποιήθηκε και συμπληρώθηκε μεταγενέστερα. 

2. Την ανάγκη εύρυθμης λειτουργίας των σχολικών μονά¬ 
δων της Εκκλησιαστικής Εκπ/σης και μέχρι πλήρωσης των 
θέσεων των περιφερειακών Διευθυντών Εκπαίδευσης. 

3. Το γεγονός ότι δεν προκαλείται δαπάνη σε βάρος του 
τακτικού προϋπολογισμού για το τρέχον και τα επόμενα 
οικονομικά έτη, αποφασίζουμε: 

Άρθρο 1 

Α. Αναθέτουμε από την έναρξη ισχύος του Ν. 2817/2000 
στους Προϊσταμένους των Διευθύνσεων Δευτεροβάθ¬ 
μιας Εκπ/σης των νομών και νομαρχιών των άρθρων 4 και 
7 του Ν. 1304/82 (ΦΕΚ 144/Α’) όπως τροποποιήθηκαν με 
το άρθρο 56 του Ν. 1566/85 (ΦΕΚ 167/Α’), την υπογραφή 
των εγγράφων και την έκδοση των κάθε είδους διοικητι¬ 
κών πράξεων «Με εντολή Υπουργού», που απαιτούνται 
για την άσκηση από αυτούς των παρακάτω μεταβιβαζο- 
μένων αρμοδιοτήτων ως ακολούθως: 

1. Διάθεση εκπαιδευτικών Μέσης (Δ/θμιας) Εκκλησια¬ 
στικής Εκπαίδευσης που δεν συμπληρώνουν το υποχρε¬ 
ωτικό ωράριο διδασκαλίας σε αντίστοιχες προς την ειδι¬ 
κότητα τους υπηρεσίες του δημόσιου τομέα του ίδιου νο¬ 
μού (άρθρο 54του Ν. 1566/1985). 

2. Μερική ή ολική διάθεση εκπαιδευτικών Μέσης Εκ¬ 
κλησιαστικής Εκπαίδευσης σε άλλη σχολική μονάδα ή σε 
τμήματα πρόσθετης διδακτικής βοήθειας, όταν η συ¬ 
μπλήρωση του υποχρεωτικού ωραρίου δεν είναι αντικει¬ 
μενικά δυνατή στη σχολική μονάδα που υπηρετούν (άρ¬ 
θρα 14, παρ. 14, 31 και54παρ. 5του Ν. 1566/1985). 

3. Απόσπαση ή διάθεση προσωρινών αναπληρωτών 
Δευτεροβάθμιας Εκπαίδευσης στα σχολεία της Μέσης 
(Δ/θμιας) Εκκλησιαστικής Εκπ/σης της ίδιας διεύθυνσης 
εκπαίδευσης (άρθρο 16, κεφ. Γ’παρ. 3του Ν. 1566/1985). 

4. Ορισμός εκκαθαριστών αποδοχών διευθυντών σχο¬ 
λικών μονάδων Εκκλησιαστικής Εκπαίδευσης. (Απόφαση 
Υπουργού Οικονομικών 162275/3422/14.10.1971 ΦΕΚ 
814/Β/1971). 

5. Χορήγηση κανονικών και αναρρωτικών αδειών στο δι¬ 
δακτικό και διοικητικό προσωπικό (άρθρο 19 Ν. 3200/55). 

6. Χορήγηση άδειας κύησης και τοκετού στο διδακτικό 
και διοικητικό προσωπικό (Ν.Δ. 532/70 άρθρο 2 παρ. 1). 

7. Παραπομπή υπαλλήλων στις αρμόδιες Υγειονομικές 
Επιτροπές (άρθρο 56του Ν. 2683/1999). 

8. Χορήγηση των, νομίμων συνδικαλιστικών αδειών για 
συμμετοχή εκπαιδευτικών στις Γενικές Συνελεύσεις των 
συλλόγων τους (Ν. 1264/82 και άρθρ. 3 παρ. 1 του Ν. 
1235/82). 

9. Εκτίμηση των αναγκών σε εποπτικά μέσα διδασκα¬ 
λίας και χορήγηση αυτών στις σχολικές μονάδες Δευτε¬ 
ροβάθμιας Εκπαίδευσης και Μέσης Δευτεροβάθμιας Εκ¬ 
κλησιαστικής Εκπαίδευσης βάσει των χορηγουμένων από 
το ΥΠΕΠΘ συνολικών ποσοτήτων κατά Διεύθυνση Εκπαί¬ 
δευσης (Π.Δ. 472/83 άρθρο 8 ΦΕΚ 181 Α’). 

10. Συγκρότηση ομάδας παρακολούθησης και συντονι¬ 
σμού της διδασκαλίας της ύλης των μαθημάτων γενικής 
αξιολόγησης (Εγκ. ΥΠΕΠΘ Γ2/6811/24.11.97). 

11. Συγκρότηση επιτροπών εκκαθάρισης αρχείων κ.λπ. 
(Π.Δ. 899/80 άρθρο 11 - ΦΕΚ 223 Α’). 

12. Συγκρότηση Νομαρχιακής Επιτροπής εξετάσεων Β’ 
και Γ’ τάξεων Ενιαίου Λυκείου (άρθρο 16 του Π.Δ. 
246/1998, όπως τροποποιήθηκε και ισχύει). 

13. Ορισμός χώρων λειτουργίας βαθμολογικών κέ- 

ντρων, συγκρότηση επιτροπής βαθμολογικών κέντρων 
και ορισμός των βαθμολογητών κατά ειδικότητα και του 
λοιπού απαραίτητου προσωπικού για τη βαθμολόγηση 
των γραπτών δοκιμίων (άρθρο 24 του Π.Δ. 246/1998). 

14. Πρόσληψη προσωπικού ορισμένου χρόνου του άρ¬ 
θρου 21 του Ν. 2190/94 (ΦΕΚ 28 Α’) στις σχολικές μονά¬ 
δες Εκκλησιαστικής Εκπαίδευσης. 

Β. Μεταβιβάζουμε στους Προϊσταμένους Διευθύνσεων 
Δευτεροβάθμιας Εκπαίδευσης τις αρμοδιότητες του κύ¬ 
ριου διατάκτη των πιστώσεων του προϋπολογισμού του 
Υπουργείου Εθνικής Παιδείας και Θρησκευμάτων για την 
πραγματοποίηση των σχετικών δαπανών σε βάρος των πι¬ 
στώσεων που θα εγγραφούν στον ειδικό φορέα της Εκ¬ 
κλησιαστικής Εκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 70648 (9) 

Σύσταση - Συγκρότηση Πρωτοβάθμιου Κοινού Υπηρεσια¬ 
κού Συμβουλίου Ν.Π.Δ.Δ. αρμοδιότητας του Υπουρ¬ 
γείου Δικαιοσύνης που έχουν την έδρα τους στο Νομό 
Αττικής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158,τηςπαρ. 3 του άρθρου 
159, των παρ. 2, 4 και 5 του άρθρου 160, της παρ. 2 του 
άρθρου 161, του άρθρου 162 και των παρ. 1,2, 3, 5, 6, 7, 
8 και 9 του άρθρου 163 του Υ.Κ. και των παρ. 9 και 17 του 
άρθρου δεύτερου του Ν. 2683/1999 (ΦΕΚ 19/Α’). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 /Α’) και της παρ. Β4 του άρθρου 40 του Ν. 
1884/1990 (ΦΕΚ81/Α’). 

γ) Του άρθρου 27 του Ν. 2081/1992 (ΦΕΚ 154/Α’) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α”). 

δ) Του Π.Δ. 354/97 (ΦΕΚ 239/Α797) «Διατήρηση από το 
Υπουργείο Δικαιοσύνης της Εποπτείας Νομικών Προσώ¬ 
πων Δημοσίου Δικαίου». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού, των νομικών προσώπων που υπάγονται στο κοινό 
Υπηρεσιακό Συμβούλιο ούτε του κρατικού προϋπολογι¬ 
σμού γιατί με την παρούσα σύσταση δεν μεταβάλλεται ο 
αριθμός των μελών του υφισταμένου κατά την έναρξη 
ισχύος του Ν. 2683/1999 Υπηρεσιακού Συμβουλίου, απο¬ 
φασίζουμε: 

1) Συγκροτούμε Πρωτοβάθμιο πενταμελές Υπηρεσιακό 
Συμβούλιο αρμόδιο για όλο το προσωπικό, πλην των 
υπαλλήλων με βαθμό γενικού διευθυντή, των κατωτέρω 
Ν.Π.Δ.Δ. αρμοδιότητας Υπουργείου Δικαιοσύνης: 

1. του Ταμείου Χρηματοδοτήσεως Δικαστικών κτιρίων, 

2. του Ελληνικού Ινστιτούτου Διεθνούς και Αλλοδαπού 
Δικαίου, 

3. της Εταιρείας Προστασίας Ανηλίκων Αθηνών, 

4. της Εταιρείας Προστασίας Ανηλίκων Πειραιά, 

5. του Δικηγορικού Συλλόγου Αθηνών, 

6. του Δικηγορικού Συλλόγου Πειραιά, 


7. του Συμβολαιογραφικού συλλόγου Εφετείων Αθηνών 
Πειραιώς - Αιγαίου και Δωδεκανήσου, 

8. του Συλλόγου Δικαστικών Επιμελητών Εφετείων Αθη- 
νών-Πειραιώς-Αιγαίου Δωδεκανήσου και 

9. της Ομοσπονδίας Δικαστικών Επιμελητών Ελλάδας, 

με έδρα το Ν.Π.Δ.Δ. ΤΑΧΔΙΚ στο Υπουργείο Δικαιοσύ¬ 
νης αποτελούμενο από 

α. Τρεις (3) μονίμους υπαλλήλους με βαθμό Διευθυντή 
από αυτούς που υπηρετούν στα Ν.Π.Δ.Δ. που υπάγονται 
στο Κοινό Υπηρεσιακό Συμβούλιο και υπηρετούν στην 
έδρα του Συμβουλίου και 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α’, με τους αναπληρωτές τους. 

2) Τα ανωτέρω υπό στοιχείο α’ της παραγράφου 1 τα¬ 
κτικά μέλη του κοινού Υπηρεσιακού Συμβουλίου ορίζο¬ 
νται με απόφαση του Υπουργού Δικαιοσύνης μετά την 
από πρόταση των Διοικητικών Συμβουλίων των Ν.Π.Δ.Δ. 
που υπάγονται στην αρμοδιότητα του Κοινού Υπηρεσια¬ 
κού Συμβουλίου, σύμφωνα με τις διατάξεις της παραγρά¬ 
φου 9 του άρθρου δεύτερου του Ν. 2683/1999 σε συν¬ 
δυασμό με τις διατάξεις της παραγράφου 4 του άρθρου 
160 του Ν. 2683/99. 

3) Με την απόφαση του ορισμού των μελών του κοινού 
Υπηρεσιακού Συμβουλίου, ορίζεται ως πρόεδρος ένα από 
τα τακτικά μέλη αυτού με αναπληρωτή του, επίσης ένα 
από τα τακτικά μέλη. Αναπληρωτές των δύο άλλων τακτι¬ 
κών μελών ορίζονται μόνιμοι υπάλληλοι με βαθμό διευθυ¬ 
ντή από αυτούς που υπάγονται στην αρμοδιότητα του 
κοινού υπηρεσιακού συμβουλίου και υπηρετούν στην 
έδρατου. 

Κατά την πρώτη εφαμογή τα ανωτέρω δύο αναπληρω¬ 
ματικά μέλη ορίζονται σύμφωνα μετηνπαρ. 9του άρθρου 
δεύτερου του Ν. 2683/1999. Στην περίπτωση που προε¬ 
δρεύει ο αναπληρωτής του προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

4) Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για θέματα του 
συγκεκριμένου νομικού προσώπου. 

5) Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Υπουργό Δικαιοσύνης. 

6) Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού η 
θητεία των μελών των Υπηρεσιακών Συμβουλίων λήγει 
στις 31.12.2000. 

7) Κατά την πρώτη συγκρότηση του πρωτοβαθμίου 
Υπηρεσιακού Συμβουλίου ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη του από 
1.1.1999 υφισταμένου κοινού Υπηρεσιακού Συμβουλίου. 
Όταν το Υπηρεσιακό Συμβούλιο κρίνει θέματα προσωπι¬ 
κού με σχέση εργασίας ιδιωτικού δικαίου, αντί των δύο αι¬ 
ρετών εκπροσώπων των μονίμων υπαλλήλων, μετέχουν 
δύο αιρετοί εκπρόσωποιτου προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































